
Către,

Comisia pentru administraţie publică,

 amenajarea teritoriului şi echilibru ecologic
AVIZ

asupra proiectului de Lege pentru modificarea şi completarea 

Ordonanţei de urgenţă a Guvernului nr.202/2002 

privind gospodărirea integrată a zonei costiere

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru modificarea şi completarea Ordonanţei de urgenţă a Guvernului nr.202/2002 privind gospodărirea integrată a zonei costiere, transmis cu adresa nr.Pl.-X 222 din 10 aprilie 2007 şi înregistrat sub nr.24/181/11.04.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1775/21.12.2006, a avizat favorabil proiectul de lege sus menţionat. 

Senatul, în şedinţa din data de 29 martie 2007 a respins proiectul de lege.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru modificarea şi completarea Ordonanţei de urgenţă a Guvernului nr.202/2002 privind gospodărirea integrată a zonei costiere în şedinţa din 17 aprilie 2007. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege pentru modificarea şi completarea Ordonanţei de urgenţă a Guvernului nr.202/2002 privind gospodărirea integrată a zonei costiere. 
În raport cu obiectul şi conţinutul său, proiectul de lege face parte din categoria legilor organice.

          VICEPREŞEDINTE, 


                        SECRETAR,

                         Adrian SEMCU

                                            Vasile MOCANU 

